"Studiul Economic 2024 pentru România, realizat de Organizația pentru Cooperare și Dezvoltare Economică, este o prezentare detaliată a economiei noastre, conținând și un capitol special referitor la decarbonizare.
#OCDE lansează astfel de analize aprofundate, pentru că suntem în perioada de aderare la organizație. În mandatul meu de prim-ministru, am deblocat acest proces, conducerea OCDE acceptând Foaia de parcurs a României și Memorandumul inițial pentru aderare.
Admiterea în organizație va reprezenta intrarea țării noastre în rândul marilor economii ale lumii. În calculele instituțiilor financiare internaționale și ale marilor investitori, statutul de membru OCDE este o garanție a stabilității și a maturității unei economii.
De asemenea, vom putea implementa reglementările și practicile de succes în materie de mediu de afaceri ale celor mai dezvoltate țări ale lumii",
Nicolae Ionel Ciucă, președintele PNL.
Biroul de presă al PNL
(P)